CELEX: 31992D0497
Language: el
Date: 1992-10-16 00:00:00
Title: 92/497/ΕΟΚ: Απόφαση της Επιτροπ3ιης της 16ης Οκτωβρίου 1992 για τη χορήγηση της υπόλοιπης ποσότητας της ποσόστωσης εισαγωγής κατεψυγμένου βοείου κρέατος, σε εφαρμογή του άρθρου 3 του κανονισμού (ΕΟΚ) αριθ. 3667/91 του Συμβουλίου

Avis juridique important

|

31992D0497

92/497/ΕΟΚ: Απόφαση της Επιτροπ3ιης της 16ης Οκτωβρίου 1992 για τη χορήγηση της υπόλοιπης ποσότητας της ποσόστωσης εισαγωγής κατεψυγμένου βοείου κρέατος, σε εφαρμογή του άρθρου 3 του κανονισμού (ΕΟΚ) αριθ. 3667/91 του Συμβουλίου  

Επίσημη Εφημερίδα αριθ. L 301 της 17/10/1992 σ. 0041 - 0041

ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Οκτωβρίου 1992  για τη χορήγηση της υπόλοιπης ποσότητας της ποσόστωσης εισαγωγής κατεψυγμένου βοείου κρέατος, σε εφαρμογή του άρθρου 3 του κανονισμού (ΕΟΚ) αριθ. 3667/91 του Συμβουλίου  (92/497/ΕΟΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3667/91 του Συμβουλίου της 11ης Δεκεμβρίου 1991 για το άνοιγμα, την κατανομή και τον τρόπο διαχείρισης της κοινοτικής δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα του  κωδικού ΣΟ 0206 29 91 (1992) (1), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 3667/91 προβλέπει κατανομή κατά τη διάρκεια του τετάρτου τριμήνου του 1992 των ποσοτήτων για τις οποίες δεν ζητήθηκαν πιστοποιητικά εισαγωγής έως τις 31 Αυγούστου του ιδίου έτους- ότι οι εν λόγω ποσότητες ανέρχονται σε  40,654 τόνους σύμφωνα με τις ανακοινώσεις των κρατών μελών-  ότι, κατά την ανακοίνωση της Επιτροπής των ποσοτήτων αναφοράς και των ποσοτήτων που ζητήθηκαν δυνάμει του άρθρου 4 παράγραφοι 1 και 2 τρίτο εδάφιο του κανονισμού (ΕΟΚ) αριθ. 3701/91 της Επιτροπής (2), όπως τροποποιήθηκε από τον κανονισμό (ΕΟΚ) αριθ.  324/92 (3), οι εθνικές αρχές διαβίβασαν σε ορισμένες περιπτώσεις λανθασμένους αριθμούς-  ότι, λαμβάνοντας υπόψη το γεγονός ότι οι εν λόγω εμπορευόμενοι δεν είναι υπεύθυνοι για τα σφάλματα που έγιναν και μεριμνώντας για την εξασφάλιση της καλής διαχειρίσεως αυτής της κοινοτικής ποσοστώσεως εισαγωγής, πρέπει να κατανεμηθούν οι υπόλοιπες  ποσότητες μεταξύ των εμπορευομένων οι οποίοι αποτελούν αντικείμενο των εν λόγω λαθών διαβιβάσεως- ότι επειδή οι υπόλοιπες ποσότητες είναι μικρότερες από εκείνες που πρέπει να διακανονισθούν πρέπει να μειωθούν αναλογικά οι τελευταίες-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στα πλαίσια της κοινοτικής δασμολογικής ποσόστωσης για το κατεψυγμένο βόειο κρέας που προβλέπεται από τον κανονισμό (ΕΟΚ) αριθ. 3667/91, οι ποσότητες για τις οποίες δεν έχουν υποβληθεί αιτήσεις χορηγήσεως πιστοποιητικών εισαγωγής μέχρι τις 31  Αυγούστου 1992, ήτοι 40,654 τόνοι, κατανέμονται ως εξής:  1. 24,200 τόνοι στην Tarbourriech S στην Vielleneuve-sur-Lot (Γαλλία).  2. 16,454 τόνοι στην Helne Foods Ltd. (Ηνωμένο Βασίλειο).  Άρθρο 2  1. Το πιστοποιητικό εισαγωγής για τις ποσότητες που αναφέρονται στο άρθρο 1 μπορεί να εκδοθεί από την ημέρα της κοινοποίησης της παρούσας απόφασης.  2. Εφαρμόζονται οι διατάξεις του κανονισμού (ΕΟΚ) αριθ. 2377/80 της Επιτροπής (4).  3. Εντούτοις, κατά παρέκκλιση από τα άρθρα 3 και 6 του κανονισμού (ΕΟΚ) αριθ. 2377/80, η εγγύηση η σχετική με τα πιστοποιητικά εισαγωγής καθορίζεται σε 10 Ecu ανά 100 χιλιόγραμμα καθαρού βάρους και η διάρκεια ισχύος των πιστοποιητικών λήγει στις 31  Δεκεμβρίου 1992.  4. Η εγγύηση που αναφέρεται στην παράγραφο 3 κατατίθεται κατά την έκδοση των πιστοποιητικών που αναφέρονται στο άρθρο 2 παράγραφος 1 της παρούσας απόφασης.  Άρθρο 3  Η παρούσα απόφαση απευθύνεται στα κράτη μέλη. Βρυξέλλες, 16 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 349 της 18. 12. 1991, σ. 1. (2) ΕΕ αριθ. L 350 της 19. 12. 1991, σ. 34. (3) ΕΕ αριθ. L 35 της 12. 2. 1992, σ. 13. (4) ΕΕ αριθ. L 241 της 13. 9. 1980, σ. 5.